Felix von Luckner
<s>Grof Felix Nikolaus Alexander von Luckner (Dresden, 9. jun 1881 – Malmö, 13. april 1966) bio je njemački mornarički oficir, poznat kao zapovjednik motornog jedrenjaka SMS Seedler sa kojim je u Prvom svjetskom ratu vodio krstarički rat protiv brodovlja Antante na svjetskim oceanima, te koji se proslavio time što za vrijeme svoje kampanje nije izazvao skoro nijednu ljudsku žrtvu.</s>

<s>Rođen je u plemićkoj porodici, kao pranuku Nicolasa Lucknera, znamenitog vojskovođe koji je zapovijedao francuskim snagama na samom početku Francuskih revolucionarnih ratova.</s><s>Odmalena je bio sklon pustolovnom životu i željom za pomorskom karijerom, nasuprot porodici koja je inzistirala da se školuje za konjičkog oficira.</s><s>Zbog toga je u dobi od 13 godina pobjegao od kuće te se zaposlio kao običan mornar na ruskom teretnom brodu Niobe.</s><s>Nakon niza pustolovina se vratio u domovinu i počeo školovanje za kapetana.</s><s>Godine 1910. se priključio carskoj mornarici kao oficir.</s>

<s>Nakon izbijanja Prvog svjetskog rata Luckner je služio na nekoliko brodova i sudjelovao u Bitci u Helgolandskom zalivu i bitci kod Jutlanda prije nego što mu je u januaru 1917. povjeren SMS Seeadler.</s><s>Sa njim je do jula 1917. uspio zarobiti i potopiti 15 savezničkih teretnih brodova.</s><s>Njegovu je kampanju prekinulo nasukavanje broda na pacifičkom atolu Maupihaa.</s><s>Iako je nakon toga pokušao nastaviti rat, ubrzo je zarobljen.</s><s>Zbog humanog postupanja prema neprijateljskim pomorcima je stekao veliko poštovanje.</s>

<s>Godine 1971. je o njemu u francusko-zapadnonjemačkoj produkciji snimljena TV-serija Graf Luckner, gdje je njegov lik tumačio Heinz Weiss.</s>

<s>Vanjske veze</s>

<s>Life as a prisoner of von Luckner, account by Carl Singer, captured on the Moa.</s><s>What Really Happened to von Luckners' Seeadler in 1917?, James N. Bade, University of Auckland (PDF file).</s><s>Record of his appearance on This is Your Life US television show, NBC, 4 November 1959.</s><s>Felix Count von Luckner Society Homepage, Halle, Germany.</s><s>A fabulous figure emerged from the ruins of Germany last week Newsweek: April 30, 1945.</s><s>Ahoy – Mackenzie Gregory's weblog containing much information from a long fascination with Luckner.
 
  illustrated account of Luckner's exploits with the Seeadler</s>

<s>Njemački oficiri
Njemački pisci
Njemački pomorci‎
Grofovi Njemačke
Autobiografi
Slobodni zidari
Njemačka ratna mornarica
Biografije, Dresden</s>

